ونزوئلا پرزیدنتی نیکولاس مادورو، اؤلکه‌دکی الکتریک پروبلمی‌نین دوزلدیلمه‌سی اوچون 30 گونلوک بیر یؤنتیم پلانینی ایجرا ائتدیک‌لرینی بیلدیریب.
مادورو، اؤلکه‌دکی الکتریک کسینتی‌لری‌نین قارشی‌سینی آلماق اوچون "اوره‌تیم‌ده تعادول، گوونلی تأمینات، پایلاما یؤنتیمی و بوتون اؤلکه‌ده توکه‌تیم خیدمتی" موضوعلاریندا اوداغلانما اوچون 30 گونلوک بیر پلانی دؤوره‌یه آلدیق‌لارینی قئید ائدیب.
مادورو، پلانا دایر بیر آیرینتی وئرمزک، جمعه گونو باش وئرن 3ونجو کسینتی‌نین گوری هیدرولکتریک سانترالینا قارشی حیاتا کئچیریلن یئنی بیر سالدیریدان قایناقلاندیغینی و سیستمه بیر سیزما اولوب اولمادیغی‌نین آراشدیریلدیغینی بیلدیریب.
ایلک یاشانان کسینتی‌نین "آمریکادان گؤندریلن بیر ویروس‌دان قایناقلاندیغینی" ایفاده ائدن مادورو، داها سونرا الکتریک سیستمینه فیزیکی و الکترومقناطیس سالدیریلار تشکیل اولوندوغونو و بو اوزدن کسینتی‌لرین داوام ائتدیگینی وورغولاییب.
مکتب‌لرین چرشنبه آخشامی، یا دا چرشنبه گونو یئنی‌دن آچیلاجاغینی بیل‌دیرن مادورو، ایش واخت‌لاری‌نین ده یئنی‌دن دوزنلندیغینی و ایشلرین 14:00ده باشا چاتاجاغینی قئید ائدیب.
ونزوئلانین دئمک اولار کی، بوتون بؤلگه‌لرینی تأثیر ائدن الکتریک کسینتی‌لری داوام ائدرکن خصوصیله باشکند کاراکاسین دا آرا‌لاریندا اولدوغو بعضی شهرلرده ایچمه‌لی سو پروبلمی سورور.
سو ناظیرلیگی‌نین وئردیگی آچیقلامایا گؤره آنزواتگوی ایالتینده یوزده 70 دوزلدیلن شبکه سویو پروبلمی، آپوره، باریناس، بولیوار کیمی ایالت‌لرده یوزده 80ین اوزرینده یاخشیلاشدیریلارکن آراگوا ایالتینده حاضیردا یوزده 20 نیسبتینده سو تامین اولونور.
سو سیخینتی‌سی خصوصیله باشکند کاراکاسدا ونزوئلا‌لی‌لار حیات‌لارینی چتینلشدیرمه‌یه داوام ائدیر.
کاراکاس‌لی‌لار بیر چوخ پارک و باغچا‌داکی طبیعی ثروت و سووارما خت‌لرین‌دن چیخان سولاری دولچا و بوتدولکا‌لارا دولدورا‌راق ائولرینه داشیییر.
ایرتیباط آلت یاپیسینین دا منفی تاثیرلندیگی شهردکی اوتوبان‌لاردا کاراکاس‌لی‌لار موبیل خط‌لرین دوزگون چکدیگی مقام‌لاردا اوزون ماشین نوبه‌لری تشکیل ائدیر.
دیگر طرف‌دن، الکتریک و سو خیدمتین‌دکی بؤیوک پروبلم‌لر کاراکاسدا دا فقط موخالیف‌لرین یاشادیغی بؤلگه‌لرده اعتراضلارا سبب اولور.
چاکاو، لاس مرسدس کیمی سمت‌لرده کیچیک قروپ‌لار ایشلک کوچه کنارلاریندا تاماشا ائدرکن آخشام ساعات‌لاریندا دا بعضی محله‌لرده قازان قاپاق‌لارینا وورا‌راق ائدیلن
" Cacerolazo " اعتراضلاری کئچیریلیب.
بون‌دان باشقا، یئرلی مطبوعاتدا یئر آلان خبرلرده پرزیدنت سارایی میرافلورس یاخینلیغیندا یول باغلاماق ایسته‌ین بیر قروپا امنیت گوجلری‌نین آتش آچا‌راق موداخیله ائتدیگی و 2 نوماییشچی‌نین یارالاندیغی اؤنه سورولدو.
